CELEX: E2009P0006
Language: fi
Date: 2009-05-14 00:00:00
Title: Magasin- og Ukepresseforeningenin 14. toukokuuta 2009 EFTAn valvontaviranomaista vastaan nostama kanne (Asia E-6/09)

2.7.2009   
            
            
               FI
            
            
               Euroopan unionin virallinen lehti
            
            
               C 150/13
            
         Magasin- og Ukepresseforeningenin 14. toukokuuta 2009 EFTAn valvontaviranomaista vastaan nostama kanne
   (Asia E-6/09)
   2009/C 150/14
   Magasin- og Ukepresseforeningen, asiamiehinään Jan Magne Juuhl-Langseth ja Peter Dyrberg, Advokatfirmaet Schjødt, Dronning Mauds gt 11, Oslo, NORJA, on nostanut 14 päivänä toukokuuta 2009 EFTAn tuomioistuimessa kanteen EFTAn valvontaviranomaista vastaan.
   Kantaja vaatii, että tuomioistuin
   
               1.
            
            
               toteaa, että EFTAn valvontaviranomainen on laiminlyönyt sille elokuussa 2006 tehdyn sanomalehtien valtiontukea koskevan kantelun käsittelyn;
               sekä
            
         
               2.
            
            
               määrää EFTAn valvontaviranomaisen maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantaja on Norjan aikakauslehtiliitto.
            
         
               —
            
            
               Kantaja katsoo, että EFTAn valvontaviranomainen ei ole ottanut kantaa kanteluun kohtuullisen ajan kuluessa, vastoin sille kuuluvia velvollisuuksia.
            
         
               —
            
            
               Valvonta- ja tuomioistuinsopimuksen 37 artikla kuuluu seuraavasti:
               
                  ”Jos EFTAn valvontaviranomainen on tämän sopimuksen tai ETA-sopimuksen määräysten vastaisesti laiminlyönyt jonkin toimen, EFTA-valtio voi saattaa asian EFTAn tuomioistuimen käsiteltäväksi laiminlyönnin toteamiseksi.
                  Kanne otetaan käsiteltäväksi vain, jos EFTAn valvontaviranomaista on ensin kehotettu suorittamaan toimi. Jollei EFTAn valvontaviranomainen ole määritellyt kantaansa kahden kuukauden kuluessa mainitusta kehotuksesta, kanne voidaan panna vireille uuden kahden kuukauden määräajan kuluessa.
                  Luonnollinen henkilö tai oikeushenkilö saa edellisissä kohdissa määrätyin edellytyksin kannella EFTAn tuomioistuimeen siitä, että EFTAn valvontaviranomainen on jättänyt tekemättä jonkin kyseiselle henkilölle osoitettavan päätöksen”.